text: Amerikanski non-profit felagsskapurin samstarvar við matvøruhandlar, matstovur og aðrar stórkeyparar av fiskavørum
text: #000002
text: Amerikanski non-profit felagsskapurin Seafood Watch framleiðir ta mest brúktu brúkaravegleiðingina um burðardyggar fiskavørur í USA, og samstarvar við matvøruhandlar, matstovur og aðrar stórkeyparar av fiskavørum. Tað eru tí góð tíðindi, at føroyskur alilaksur hevur fingið hesa meting.
text: #000004
text: Amerikanski felagsskapurin Seafood Watch er ein non-profit felagsskapur, sum gevur brúkarunum í USA ráð um, hvørjar fiskavørur brúkararnir kunnu velja, um teir vilja tryggja sær, at fiskurin er burðardygt veiddur ella aldur. Felagsskapurin hevur nú fyri fyrstu ferð mett um føroyskan alilaks, og gjørdist úrslitið “good alternative”.
text: #000005
text: Seafood Watch leggur seg eftir at meta um tær mest týðandi fiskavørurnar, sum eru at finna á amerikanska marknaðinum. Standardurin, sum Seafood Watch brúkar, er strangur, og listin av aliøkjum og framleiðarum av alilaksi, sum Seafood Watch viðmælir sínum brúkarum at keypa frá, er av hesi orsøk ikki langur. At allur føroyskur alilaksur nú eisini er at finna á hesum listanum er tí ein fyrimunur fyri marknaðarføringina av føroyskum alilaksi í USA.
text: #000006
text: Seafood Watch framleiðir ta mest brúktu brúkaravegleiðingina í USA, tá tað snýr seg um burðardyggar fiskavørur, og hevur felagsskapurin tilsamans prentað meira enn 57 mió eintøk av sínari vegleiðing í pappírsformi. Harumframt hevur felagsskapurin eisini ment eina app, sum brúkararnir kunnu heinta til sína telefon, og er appin fyribils heintað meira enn 1,8 mió ferðir.
text: #000007
text: Seafood Watch samstarvar við matvøruhandlar, matstovur og aðrar stórkeyparar av fiskavørum í USA og øðrum londum fyri á henda hátt at eggja teimum til at eftirspyrja burðardyggar fiskavørur. Samstarvsfelagarnir binda seg til bert at selja fiskavørur, sum sambært Seafood Watch eru burðardyggar.
text: #000008
text: Seafood Watch samstarvar eisini við ASC – Aquaculture Stewardship Council. Hetta merkir m.a., at alilaksur, sum kemur frá aliøkjum, sum eru ASC-góðkend, fáa metingina “good alternative”.
text: #000009
text: Samlaða talið á avlúsingum lítið tengt at lúsamarkvirðinum
text: #000012
text: Uppsjóvarkipini komin inn at kroka
text: #000014
text: Smyril Line keypir enn eitt farmaskip
text: #000017
text: Fagraberg hevur landað 1.550 tons í Noregi
text: #000018